Noverint universi presentes litteras inspecturi quod nos Guillelmus et Galcherius, fratres Guillermini de Fourcaquier, primogeniti filii W. de Sabrano, quondam comitis Forcalcherii, pensata utilitate et commodo nostro... (comme dans l’acte qui précède). Et ut hec supra dicta rata permaneant et inconcussa in perpetuum, presentes [litteras] sigillis nostris fecimus communiri, in testimonium veritatis. Nos vero G., Aptensis episcopus, ad preces et ad instantiam domini W., quondam comitis Forcalcherii, et filiorum suorum, Guillelmi et Gaucheri, et nihilominus exequentes voluntatem Johannis, comitis Burgundie et domini Salinensis, prout dictus Johannes comes nobis suis litteris intimavit, quarum portitor fuit Guydo, clericus suus, sigilli nostri munimine cartam presentem duximus roborari. Et nos Radulphus, Dei gratia Sistaricensis episcopus, ad preces W., comitis, et filiorum suorum, Guillermi et Gualcheri, in testimonium dicte venditionis, presentes litteras fecimus sigilli nostri munimine similiter roborari, in testimonium veritatis. Datum apud castrum de Birs, in camera domini episcopi, anno Domini millesimo CC quadragesimo, in festo Mathie apostoli.